Bu məruzə nəticə etibarilə nəyə xidmət etməlidir? Sadəcə, ümumi dinləmədir və ümumi mövqe formalaşsın? Burada ombudsman təsisatına əlillərlə bağlı monitorinq keçirmək üçün səlahiyyətlərin verilməsi təklifi səslənib. Ümumi fonda bu deyilməyəcəksə, buna qiymət verilməyəcəksə, sadəcə, məruzədə ifadəsini tapmaqla iş bitmiş sayılmasın. Bu bir mötəbər rəy kimi bizim aləmimizdə digər insan haqlarına yönələn hesabatlarla müqayisə oluna bilər. Mən həmişə məsələ qaldırmışam ki, bu məruzələr birinci növbədə beynəlxalq qurumlara göndərilməlidir. Çünki, adətən, biz deyirik ki, birtərəfli informasiyalar məqsədli şəkildə ayrı-ayrı siyasiləşmiş, antihakimiyyət dairələri olan və insan hüquqları mövzusunda ixtisaslaşmış, az qala məhkəmə funk-siyasını mənimsəmiş qurumlardan gedir. Belə olan təqdirdə bu məlumat, mənə elə gəlir ki, daha mötəbər olar.